Κανονισμός (ΕΚ) αριθ. 715/2003 της Επιτροπής

της 24ης Απριλίου 2003

για την τροποποίηση των κανονισμών (ΕΚ) αριθ. 883/2001 και (ΕΚ) αριθ. 2805/95 για τον καθορισμό, αντιστοίχως, των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου όσον αφορά τις σχετικές με τα προϊόντα του αμπελοοινικού τομέα συναλλαγές με τρίτες χώρες και τις επιστροφές κατά την εξαγωγή στον αμπελοοινικό τομέα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 2585/2001(2), και ιδίως τα άρθρα 63 και 64,

Εκτιμώντας τα ακόλουθα:

(1) Έχει συναφθεί πρόσφατα εμπορική συμφωνία μεταξύ της Ευρωπαϊκής Ένωσης και της Πολωνίας(3), ιδίως για τη θέσπιση ορισμένων παραχωρήσεων υπό τη μορφή δασμολογικών ποσοστώσεων για ορισμένα γεωργικά προϊόντα και την πλήρη απελευθέρωση του εμπορίου για άλλα γεωργικά προϊόντα. Στον αμπελοοινικό τομέα, η κατάργηση των επιστροφών είναι μία από τις παραχωρήσεις αυτές και θα εφαρμοστεί από την 1η Απριλίου 2003.

(2) Οι αρχές της Πολωνίας έχουν αναλάβει να εξασφαλίσουν ότι μόνο οι παρτίδες κοινοτικών προϊόντων που καλύπτονται από τις εμπορικές συμφωνίες για τις οποίες δεν έχουν χορηγηθεί επιστροφές, επιτρέπεται να εισαχθούν στις χώρες αυτές. Προς το σκοπό αυτό, πρέπει να τροποποιηθούν το άρθρο 9 παράγραφος 6 του κανονισμού (ΕΚ) αριθ. 883/2001 της Επιτροπής, της 24ης Απριλίου 2001, για τον καθορισμό των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου, όσον αφορά τις σχετικές με τα προϊόντα του αμπελοοινικού τομέα συναλλαγές με τρίτες χώρες(4), όπως τροποποιήθηκε τελευταία από τον κανονισμό (ΕΚ) αριθ. 2380/2002(5), και το άρθρο 1 του κανονισμού (ΕΚ) αριθ. 2805/95 της Επιτροπής, της 5ης Δεκεμβρίου 1995, για τον καθορισμό των επιστροφών κατά την εξαγωγή στον αμπελοοινικό τομέα και για την κατάργηση του κανονισμού (ΕΟΚ) αριθ. 2173/93(6), όπως τροποποιήθηκε τελευταία από τον κανονισμό (ΕΚ) αριθ. 1574/2002(7).

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα ήδη εκδοθέντα πιστοποιητικά εξαγωγής, που περιλαμβάνουν τον καθορισμό της επιστροφής, ισχύουν για την Πολωνία μόνο έως τις 31 Μαρτίου 2003. Η εγγύηση που αναφέρεται στο 4 παράγραφος 2 του κανονισμού (ΕΚ) αριθ. 883/2001, αποδεσμεύεται κατ' αναλογία των ποσοτήτων που δεν χρησιμοποιήθηκαν.

Άρθρο 2

Το παράρτημα IV του κανονισμού (ΕΚ) αριθ. 883/2001, σχετικά με τον κατάλογο των χωρών ανά ζώνη προορισμού, όπως αναφέρεται στο άρθρο 9 παράγραφος 6, αντικαθίσταται από το παράρτημα Ι του παρόντος κανονισμού.

Άρθρο 3

Το παράρτημα του κανονισμού (ΕΚ) αριθ. 2805/95, σχετικά με τον καθορισμό των άλλων προορισμών, αντικαθίσταται από το παράρτημα ΙΙ του παρόντος κανονισμού.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Απριλίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Απριλίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 179 της 14.7.1999, σ. 1.

(2) ΕΕ L 345 της 29.12.2001, σ. 10.

(3) ΕΕ L 97 της 15.4.2003, σ. 53.

(4) ΕΕ L 128 της 10.5.2001, σ. 1.

(5) ΕΕ L 358 της 31.12.2002, σ. 117.

(6) ΕΕ L 291 της 6.12.1995, σ. 10.

(7) ΕΕ L 235 της 3.9.2002, σ. 10.

ΠΑΡΑΡΤΗΜΑ I

"ΠΑΡΑΡΤΗΜΑ IV

Κατάλογος των χωρών ανά ζώνη προορισμού όπως αναφέρεται στο άρθρο 9 παράγραφος 6

Ζώνη 1: Αφρική

Αγκόλα, Μπενίν, Μποτσουάνα, Μπουρκίνα Φάσο, Μπουρούντι, Καμερούν, Πράσινο Ακρωτήριο, Κομόρες, Κονγκό (Δημοκρατία), Ακτή του Ελεφαντοστού, Τζιμπουτί, Αίγυπτος, Ερυθραία, Αιθιοπία, Γκαμπόν, Γκάμπια, Γκάνα, Γουινέα, Ισημερινή Γουινέα, Γουινέα Μπισάου, Κένυα, Λεσότο, Λιβερία, Λιβύη, Μαδαγασκάρη, Μαλάουι, Μαλί, Μαυρίκιος, Μαυριτανία, Μαγιότ, Μοζαμβίκη, Ναμίμπια, Νίγηρας, Νιγηρία, Ουγκάντα, Κεντροαφρικανική Δημοκρατία, Ρουάντα, Αγία Ελένη και εξαρτήσεις, Σάο Τομέ και Πρίνσιπε, Σενεγάλη, Σεϋχέλλες, Σιέρα Λεόνε, Σομαλία, Σουδάν, Σουαζιλάνδη, Τανζανία, Τσαντ, βρετανικά εδάφη του Ινδικού Ωκεανού, Τόγκο, Ζάμπια, Ζιμπάμπουε.

Ζώνη 2: Ασία και Ωκεανία

Αφγανιστάν, Αμερικανική Ωκεανία, Αυστραλιανή Ωκεανία, Δυτική Όχθη/Λωρίδα της Γάζας, Μπαχρέιν, Μπαγκλαντές, Μπουτάν, Μπρουνέι, Καμπότζη, Κίνα, Βόρεια Κορέα, Νότια Κορέα, Ηνωμένα Αραβικά Εμιράτα, Ομοσπονδία των Κρατών της Μικρονησίας, Φίτζι, Χονγκ Κονγκ, Βόρειες Μαριάννες Νήσοι, Νήσοι Μάρσαλ, Νήσοι Σολομώντος, Νήσοι Βάλις και Φουτούνα, Ινδία, Ινδονησία, Ιράν, Ιράκ, Ιαπωνία, Ιορδανία, Κιριμπάτι, Κουβέιτ, Λάος, Λίβανος, Μακάο, Μαλαισία, Μαλδίβες, Μογγολία, Μιανμάρ, Ναουρού, Νεπάλ, Νέα Καληδονία και εξαρτήσεις, Νέα Ζηλανδία, Νεοζηλανδική Ωκεανία, Ομάν, Πακιστάν, Παλάου, Παπουασία-Νέα Γουινέα, Φιλιππίνες, Πίτκερν, Γαλλική Πολυνησία, Κατάρ, Σαμόα, Σαουδική Αραβία, Σιγκαπούρη, Σρι Λάνκα, Συρία, Ταϊβάν, Ταϊλάνδη, Τόγκα, Τουβαλού, Βανουάτου, Βιετνάμ, Υεμένη.

Ζώνη 3: Ανατολική Ευρώπη και χώρες της ΚΑΚ

Αλβανία, Αρμενία, Αζερμπαϊτζάν, Λευκορωσία, Γεωργία, Καζακστάν, Κιργιστάν, Λετονία, Μολδαβία, Ουζμπεκιστάν, Τσεχική Δημοκρατία, Ρωσία, Σλοβακία, Τατζικιστάν, Τουρκμενιστάν, Ουκρανία.

Ζώνη 4: Δυτική Ευρώπη

Ανδόρα, Θέουτα και Μελίλια, Πόλη του Βατικανού, Γιβραλτάρ, Νήσοι Φερόε, Ισλανδία, Λιχτενστάιν, Μάλτα, Νορβηγία, Άγιος Μαρίνος."

ΠΑΡΑΡΤΗΜΑ II

"ΠΑΡΑΡΤΗΜΑ

του κανονισμού (ΕΚ) αριθ. 1574/2002 της Επιτροπής για την τροποποίηση του κανονισμού (ΕΚ) αριθ. 2805/95 σχετικά με τον καθορισμό των επιστροφών κατά την εξαγωγή στον αμπελοοινικό τομέα

>ΘΕΣΗ ΠΙΝΑΚΑ>

Σημείωση:

Οι κωδικοί των προϊόντων, καθώς και οι κωδικοί των προορισμών της σειράς "A", ορίζονται στον κανονισμό (ΕΟΚ) αριθ. 3846/87 (ΕΕ L 366 της 24.12.1987, σ. 1), όπως έχει τροποποιηθεί.

Οι αριθμητικοί κωδικοί των προορισμών ορίζονται στον κανονισμό (ΕΚ) αριθ. 2032/2000 της Επιτροπής (ΕΕ L 243 της 28.9.2000, σ. 14).

Οι άλλοι προορισμοί καθορίζονται ως εξής:

W01: Λιβύη, Νιγηρία, Καμερούν, Γκαμπόν, Σαουδική Αραβία, Ηνωμένα Αραβικά Εμιράτα, Ινδία, Ταϊλάνδη, Βιετνάμ, Ινδονησία, Μαλαισία, Μπρουνέι, Σιγκαπούρη, Φιλιππίνες, Κίνα, ΕΔΠ Χονγκ Κονγκ, Νότια Κορέα, Ιαπωνία, Ταϊβάν, Ισημερινή Γουϊνέα

W02: Όλες οι χώρες της Αφρικανικής ηπείρου εκτός από: Αλγερία, Μαρόκο, Τυνησία, Νότια Αφρική

W03: Όλοι οι προορισμοί με εξαίρεση: Αφρική, Αμερική, Αυστραλία, Βοσνία-Ερζεγοβίνη, Κροατία, Κύπρος, Ισραήλ, Σερβία και Μαυροβούνιο, Σλοβενία, Ελβετία, Πρώην Γιουγκοσλαβική Δημοκρατία της Μακεδονίας, Τουρκία, Ουγγαρία, Βουλγαρία, Ρουμανία, Εσθονία, Λιθουανία, Πολωνία"